# Puttin' On the Ritz

"Puttin' On the Ritz"|  |
| דפי תווים של השיר משנת 1930 |
|
סינגל בביצוע פרד אסטר, הארי ריצ'מן, Terry Snyder and The All Stars |
|
יצא לאור |
2 בדצמבר 1929  |
|
סוגה |
מוזיקה פופולרית  |
|
שפה |
אנגלית  |
|
כתיבה |
אירווינג ברלין  |
|
לחן |
אירווינג ברלין  |
|   |

"**Puttin' On the Ritz**" הוא שיר שנכתב על ידי אירווינג ברלין במאי 1927. הוא פורסם לראשונה ב-2 בדצמבר 1929. השיר הוקלט לראשונה על ידי הארי ריצ'מן , בליווי מקהלה, בסרט המוזיקלי משנת 1930 בעל אותו השם - Puttin' On the Ritz . כותרת השיר היא הביטוי "ללבוש את הריץ", שפירושו להתלבש בצורה מאוד אופנתית. ביטוי זה נוצר בהשראת מלון ריץ המפואר בלונדון.

בתקופת הפופולריות הראשונה של השיר (1929–1930), תקליטי להיטים שלו הוקלטו על ידי הארי ריצ'מן ועל ידי פרד אסטר, שהשיר מקושר אליהם במיוחד. לכל חברת תקליטים הייתה גרסה משלה לשיר הפופולרי. הגרסה של ריצ'מן לשיר, בפרסומה של חברת התקליטים ברנסוויק, הפכה לתקליט רב המכר המוכר ביותר בארצות הברית.

השיר זכה לפופולריות מחודשת בשנת 1982, כאשר טאקו, מוזיקאי הולנדי, הקליט והוציא גרסה חדשה של השיר. הגרסה של טאקו לוותה בקליפ, ששודר ב-MTV ובמקומות נוספים.

## מבנה מוזיקלי

השיר כתוב בצורת AABA . האמצעי המרכזי בחלק A הוא שימוש במורכבות ריתמית עם הטעמה לא שגרתית של מילים. חלק B הוא דמוי מארש ועושה שימוש בסינקופות. הוא מופיע כניגוד למורכבות הריתמית בחלק A. במחקר שערך על השיר, המלחין האמריקאי אלק וילדר טען שהדפוס הקצבי בשיר הוא המורכב והפרובוקטיבי ביותר שאי פעם נתקל בו.

## מילים

|
Puttin' On the Ritz  |
| --- |
| מאת אירווינג ברלין |
|
Have you seen the well-to-do
Up on Lenox Avenue
On that famous thoroughfare
With their noses in the air
High hats and narrow collars
White spats and fifteen dollars
Spending every dime
On a wonderful time |
| הבית הראשון של מילות השיר מ-1930 |

הגרסה המקורית של השיר, בכתיבתו של אירווינג ברלין, כללה התייחסויות לאופנה הפופולרית דאז של האנשים כהי העור מהארלם, שהיו עניים יחסית, וצעדו בשדרת לנוקס כאשר הם לבושים בלבוש צעקני.

בבריטניה, זכה לפופולריות רבה ביצוע השיר של להקת ג'ו קיי שביצעה אותו במלון ריץ, בשנות ה-30. השיר הופיע עם המילים המקוריות בסרט "Idiot's Delight" משנת 1939, שם בוצע על ידי קלארק גייבל. במאי 1930 הוציאה קולומביה תקליט של פרד אסטר שר את מילות השיר המקוריות.

עבור הסרט Blue Skies שיצא בשנת 1946, השיר בוצע על ידי פרד אסטר בשינוי מילים. אירווינג ברלין שינה את מילות השיר כך שתתייחסנה ללבנים אמידים שצועדים בשדרת פארק. זכויות היוצרים על הגרסה המחודשת נרשמו ב-28 באוגוסט 1946.

השיר תורגם לעברית על ידי אבי קורן ונקרא "לך לשפת הים". את השיר בתרגום זה ביצעה להקת הכל עובר חביבי.

## הגרסה של טאקו

"Puttin' On the Ritz"|  |
| תמונת הסינגל מאת טאקו |
|
סינגל בביצוע טאקו |
|
מתוך האלבום *After Eight* |
|
יצא לאור |
1982 |
|
סוגה |
סינת'-פופ |
|
שפה |
אנגלית  |
|
אורך |
04:41 |
|
חברת תקליטים |
RCA רקורדס |
|
כתיבה |
אירווינג ברלין |
|
לחן |
אירווינג ברלין  |
|   |

ב-1982 הוציא הזמר ההולנדי טאקו גרסת כיסוי בסגנון סינת'-פופ של "Puttin' On the Ritz", כסינגל באלבומו After Eight. באירופה פורסם התקליט בחברת פולידור רקורדס ובארצות הברית ב-RCA רקורדס. הסינגל לווה בקליפ, שהגרסה המקורית שלו הכילה דמויות מושחרות פנים ונאסרה להקרנה במקומות רבים. גרסה חלופית של הקליפ הסירה צילומים רבים של דמויות מושחרות פנים, אם כי חלקן נותרו. בגרסה זו מילות השיר שונו פעם נוספת.

הסינגל היה ללהיט עולמי, והגיע למקום הראשון ב*-*Cash Box, כמו גם למקום ה-4 במצעד בילבורד הוט 100. הגרסה המחודשת הפכה את אירווינג ברלין, אז בן 95, לכותב השירים המבוגר ביותר שחי בזמן ששיר שכתב הגיע לעשרת הגדולים של המצעד. כמו כן, השיר קיבל סרטיפיקט מוזהב מאיגוד תעשיית ההקלטות האמריקאי על מכירת למעלה ממיליון עותקים. השיר היה הלהיט היחיד של טאקו שזכה להצלחה בארצות הברית.

השיר הגיע לראש המצעדים בשוודיה ובניו זילנד, והוא נכנס לרשימת חמשת השירים הגדולים במספר מדינות כולל אוסטרליה, נורווגיה, אוסטריה וקנדה.

## קישורים חיצוניים

 מדיה וקבצים בנושא **Puttin' On the Ritz** בוויקישיתוף

* מידע על היצירה "Puttin' On the Ritz" באתר מיוזיק בריינז
* מידע על הקומפוזיציה "Puttin' On the Ritz" באתר AllMusic
* גרסאות נוספות ל"Puttin' On the Ritz" באתר SecondHandSongs
* השיר בביצועו של הארי ריצ'מן בסרט Puttin' On the Ritz משנת 1930, יוטיוב

## הערות שוליים